CELEX: 62017CA0607
Language: el
Date: 2019-06-19 00:00:00
Title: Υπόθεση C-607/17: Απόφαση του Δικαστηρίου (πρώτο τμήμα) της 19ης Ιουνίου 2019 [αίτηση του Högsta förvaltningsdomstolen (Σουηδία) για την έκδοση προδικαστικής αποφάσεως] — Skatteverket κατά Memira Holding AB (Προδικαστική παραπομπή — Φόρος εταιριών — Όμιλος εταιριών — Ελευθερία εγκαταστάσεως — Έκπτωση των ζημιών εγκατεστημένης στην αλλοδαπή θυγατρικής — Έννοια των «οριστικών ζημιών» — Συγχώνευση-απορρόφηση της θυγατρικής από τη μητρική εταιρία — Νομοθεσία του κράτους εγκαταστάσεως της θυγατρικής η οποία προβλέπει τη δυνατότητα εκπτώσεως των ζημιών στο πλαίσιο συγχωνεύσεως μόνο για την οντότητα που τις εμφάνισε)

12.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/5
            
         
      Απόφαση του Δικαστηρίου (πρώτο τμήμα) της 19ης Ιουνίου 2019 [αίτηση του Högsta förvaltningsdomstolen (Σουηδία) για την έκδοση προδικαστικής αποφάσεως] — Skatteverket κατά Memira Holding AB
      (Υπόθεση C-607/17) (1)
      
      (Προδικαστική παραπομπή - Φόρος εταιριών - Όμιλος εταιριών - Ελευθερία εγκαταστάσεως - Έκπτωση των ζημιών εγκατεστημένης στην αλλοδαπή θυγατρικής - Έννοια των «οριστικών ζημιών» - Συγχώνευση-απορρόφηση της θυγατρικής από τη μητρική εταιρία - Νομοθεσία του κράτους εγκαταστάσεως της θυγατρικής η οποία προβλέπει τη δυνατότητα εκπτώσεως των ζημιών στο πλαίσιο συγχωνεύσεως μόνο για την οντότητα που τις εμφάνισε)
      (2019/C 270/05)
      Γλώσσα διαδικασίας: η σουηδική
      
         Αιτούν δικαστήριο
      
      Högsta förvaltningsdomstolen
      
         Διάδικοι στην υπόθεση της κύριας δίκης
      
      Skatteverket
      κατά
      Memira Holding AB
      
         Διατακτικό
      
      
                  1)
               
               
                  Για να εκτιμηθεί ο οριστικός χαρακτήρας των ζημιών εγκατεστημένης στην αλλοδαπή θυγατρικής, κατά την έννοια της σκέψεως 55 της αποφάσεως της 13ης Δεκεμβρίου 2005, Marks & Spencer (C-446/03, EU:C:2005:763), το γεγονός ότι το κράτος μέλος εγκαταστάσεως της θυγατρικής δεν επιτρέπει τη μεταφορά των ζημιών από μια εταιρία σε άλλον υποκείμενο στον φόρο σε περίπτωση συγχωνεύσεως, ενώ η μεταφορά αυτή προβλέπεται από το κράτος μέλος εγκαταστάσεως της μητρικής εταιρίας σε περίπτωση συγχωνεύσεως μεταξύ εγκατεστημένων στην ημεδαπή εταιριών, δεν είναι αποφασιστικής σημασίας, εκτός αν η μητρική εταιρία αποδείξει ότι αδυνατεί να αξιοποιήσει τις ζημίες αυτές επιτυγχάνοντας, ιδίως μέσω μεταβιβάσεως, τον φορολογικό συνυπολογισμό των ζημιών αυτών από τρίτον στο πλαίσιο μελλοντικών χρήσεων.
               
            
                  2)
               
               
                  Σε περίπτωση που η περίσταση που εκτίθεται στο πρώτο ερώτημα ασκεί τυχόν επιρροή, δεν έχει σημασία το γεγονός ότι δεν υπάρχει άλλη οντότητα στο κράτος εγκαταστάσεως της θυγατρικής η οποία θα μπορούσε να εκπέσει τις ζημίες αυτές σε περίπτωση συγχωνεύσεως, αν η έκπτωση αυτή επιτρεπόταν.
               
            
         (1)  ΕΕ C 5 της 8.1.2018.